PARA SA MGA KABATAANG LALAKI LAMANG BOYD K. PACKER
PARA SA MGA KABATAANG LALAKI LAMANG BOYD K. PACKER Isang mensahe mula sa Sesyon sa Priesthood ng Pangkalahatang Kumperensya noong Oktubre 2, 1976 © 2007 ng Intellectual Reserve, Inc. Lahat ng karapatan ay nakalaan. Inilimbag sa Estados Unidos ng Amerika Pagsang-ayon sa Ingles: 10/80 Pagsang-ayon sa pagsasalin: 10/80 Pagsasalin ng For Young Men Only Tagalog
Puro lalaki lamang ang narito sa sesyon sa priesthood. Tatalakayin ko ang isang paksa na hindi angkop talakayin kung may mga babae rito. Taimtim kong ipinagdasal na mabigyan ako ng inspirasyon sa pagsasalita ko sa mga kabataang lalaking nasa edad ng Aaronic Priesthood: sa mga kaba- taang lalaki lamang. Gusto kong talakayin ang isang paksang dapat talakayin ng mga ama sa mga anak nilang lalaki. Dahil may ilang kabataang lalaking walang ama at dahil may ilang ama (at ilang bishop) na hindi alam kung paano magsisimula, tatalakayin ko ang isang napakasagradong paksa, na mahalaga sa bawat kabataang lalaki. Kayo ay binigyan ng katawang-mortal upang makaranas kayo ng buhay sa mundo. Sa pamama- gitan nito kayo ay susubukan. Ang inyong katawan ay kasangkapan ng inyong isipan at pundasyon ng inyong pagkatao. Ito ay may mga kapangyarihan na kung wastong gagamitin ay malaki ang maitutu- long sa inyong kadakilaan. Kung gagamitin ninyo nang marapat ang kaloob na ito, pagsisilbihan kayo nito sa buong kawalang-hanggan. Huwag ikahiya ang inyong katawan kailanman. Walang dalawang katawan na magkapareho. Nag- aalala ang ilang kabataan dahil iniisip nila na hindi angkop ang sukat ng mga bahagi ng kanilang kata- wan. Iniisip nila na masyado silang pandak o matangkad o mataba o payat o anupaman.
Karaniwan ay walang kinalaman ang laki ng kata- wan sa tagumpay, lalo na sa espirituwal na tagum- pay. Magpasalamat para sa inyong katawan. Sikaping panatilihin itong malusog sa pamamagi- tan ng pagkain nang wasto, pagpapahinga, at pag- eehersisyo. Alagaan nang husto ang inyong katawan para lubos itong mapakinabangan. Magkaroon ng lakas at kontrol ng isang matwid na lalaki. Huwag kumain o uminom ng anumang makapipinsala sa katawan. Huwag gumamit ng tabako, alak, droga, o anumang nakasasama. Dapat matutuhan ng isang kabataang lalaki na makontrol ang kanyang katawan. Gaya ng pag-init ng kanyang ulo, dapat niya itong kontrolin palagi. Mahirap gawin iyan kung minsan. Sa inyong katawan ay may kapangyarihan kayong lumikha. Darating ang araw na makatatagpo kayo ng mapapangasawa at gugustuhin ninyong lubos na maipahayag ang pag-ibig ninyo sa kanya. Ang matwid na pagpapahayag ng pisikal na pag- ibig na ito sa ilalim ng kasal ay pinahihintulutan ng Panginoon. Sa gayo'y magdadalantao ang inyong asawa at magsisilang ng isang lalaki o babae, isang sanggol na kayo ang ama. Napakasagrado ng kapangyarihang ito. Iniutos ng Panginoon na gamitin lamang ninyo ito sa isang taong ikinasal sa inyo sa ilalim ng batas. Tunay na nagtakda Siya ng mabibigat na parusa sa maling paggamit nito. Ang kapangyarihang ito ay maagang nagsisimula sa buhay, na sa ilan ay halos wala pang trese anyos. May layunin ito, sapagkat nasa kapangyarihang ito ang inyong pagkalalaki. Napapansin ninyo ang mga pagbabago sa inyong katawan at boses; nagkaka- roon kayo ng balbas at iba pang katangian ng lalaki. Nagbabago rin ang inyong damdamin. Iimpluwensiyahan ng pisikal na kapangyarihang
ito ang inyong damdamin at espirituwalidad. Magsisimula itong makita, at madama ninyo, at mapasainyo ang mga katangiang ito para maging isang ama. Nagkakaroon kayo ng ambisyon, tapang, pisikal at emosyonal at espirituwal na lakas dahil kayo ay lalaki. Nagiging lubha kayong intere- sado sa mga kabataang babae - at gusto ninyo silang makasama. Ito naman ang nararapat. Ang kapangyarihang ito na lumikha ay naaapek- tuhan ang buhay ninyo ilang taon bago ninyo ito dapat ipahayag nang lubusan. Dapat ninyong kon- trolin palagi nang buong talino ang kapangyarihang ito. Dapat ninyong hintaying magamit ito kapag nag-asawa na kayo. Habang naghihintay kayong makapag-asawa, ano ang gagawin ninyo sa mga pagnanasang ito? Mga kaibigan kong kabataan, dapat ninyo itong kontro- lin. Pinagbabawalan kayong gamitin ito ngayon para magamit ninyo ito nang karapat-dapat at marangal at buong kagalakan sa tamang panahon sa buhay. Gusto kong ipaliwanag ang isang bagay para ipaunawa sa inyo ang inyong pagbi- binata at tulungan kayong magkaroon ng pagpipigil sa sarili. Kapag nagsimula kayong magkaroon ng kapangyarihang ito, maaari itong ihalintulad sa pagkakaroon ng isang maliit na pabrika sa inyong katawan, na nilayong gumawa ng isang produktong lilikha ng buhay. Ang maliit na pabrikang ito ay tahimik na gumagana sa normal at inaasahang paglaki at nag- sisimulang gumawa ng semilyang nagbibigay- buhay. Maaaring mangyari ito habang kayo ay nabubuhay. Napakabagal nitong gumana. Iyon naman ang dapat mangyari. Karaniwan, maliban kung pakialaman ninyo ito, halos hindi ninyo mamamalayan na gumagana ito.
Habang nagbibinata kayo, kung minsan ay lalabis ang paglikha ng semilya ng maliit na pabrikang ito. Naglaan ng paraan ang Panginoon para mailabas iyan. Mangyayari iyon nang walang anumang tulong o pagtutol mula sa inyo. Siguro, isang gabi mananaginip kayo. Sa panaginip na ito bubukas ang balbulang nagpapalabas na kumokontrol sa pabrika at ilalabas ang lahat ng sobra. Gumagana ang pabrika at kusa itong nagbabawas sa sarili nitong oras. Talagang iyon ang layon ng Panginoon. Gagana itong mag-isa. Hindi ito mangya- yari nang madalas. Maaaring matagal ang agwat ng panahon bago kayo maglabas nitong muli, at wala namang dahilan para mangyari ito. Kapag naglabas ito, hindi kayo dapat mag-alala. Natural lamang at bahagi ito ng pagbibinata. Gayunman, may isang bagay kayong hindi dapat gawin. Kung minsan hindi ito nauunawaan ng isang binatilyo. Marahil hinikayat siya ng isang di maalam o di karapat-dapat na kabarkada na pakialaman ang pabrikang iyon. Baka hawakan niya ang kanyang sarili at mabuksan ang balbulang iyon. Huwag nin- yong gawin ito, dahil kung gagawin ninyo ito, bibi- lis ang paggana ng pabrikang iyon. Sa gayo'y muli at muli kayong matutuksong gawin itong muli. Madali ninyong makakagawian iyon, isang bagay na hindi nararapat, na magpapalungkot at magpa- pakonsensya sa inyo. Labanan ninyo ang tuksong iyan. Huwag magkasalang pakialaman o laruin ang sagradong kapangyarihang ito ng paglikha. Ilaan ito para sa panahon na magagamit ito nang matwid. Siguro mayroong isa sa inyo rito na hindi pa ito lubos na nakaiintindi nito hanggang ngayon. Siguro hindi kayo kinausap ng tatay ninyo. Siguro pinakia-
laman na ninyo ang mga kapangyarihang ito. Baka nga nakagawian na ninyo ito. Ano ngayon ang gagawin ninyo? Una, gusto kong malaman ninyo ito. Kung nahihi- rapan kayong labanan ang tuksong ito at siguro'y hindi nga ninyo ito mapaglabanan, mahal pa rin kayo ng Panginoon. Hindi naman ito napakasama ni mabigat na paglabag para itakwil kayo ng Panginoon dahil dito, ngunit mabilis itong makahahantong sa gayong uri ng paglabag. Hindi ito nakalulugod sa Panginoon, ni sa inyo. Ipadarama nito na kayo'y hindi karapat-dapat o malinis. May mga paraan para malabanan ang gawing iyan. Una sa lahat, huwag ninyong pakialaman ang pabrikang iyan para bumagal ulit ito. Mahirap itong labanan. Ilang linggo o maging buwan ang kakaila- nganin. Pero mapapabagal ninyong muli ang mun- ting pabrikang iyon gaya nang dati. May iba pa akong mga mungkahi. Ang kapangya- rihang pigilin o itigil ang gayong mga gawi ay nasa isip ninyo, wala sa katawan. Huwag ninyong haya- ang manaig ang pagnanasang iyon. Magpigil kayo. Sanayin ninyo ang inyong katawan na sundin ang nasa isip ninyo. Para magawa ito puspusin ng kabu- tihan ang inyong isipan. Iwaksi sa inyong isipan ang mga bagay na mag-uudyok sa inyo na magkasala. Makakatulong sa mga binatilyo ang masiglang pag- eehersisyo. Pinakamadali kayong matukso kapag wala kayong ginagawa o pinanghihinaan kayo ng loob. Ito ang panahon para mag-ingat sa tukso. May alam akong paraan para manatiling karapat-dapat ang mga iniisip ninyo. Nakatulong ito sa akin, at ipinaliwanag ko itong minsan sa isang pangkalaha- tang kumperensya. Uulitin ko ito sa inyo.
Malamang na ang pinakamalaking hamon sa tao anuman ang edad, lalo na sa mga kabataan, at ang pinakamahirap harapin sa buhay na ito ay ang matutong kontrolin ang iniisip ninyo. Ang tao, "kung ano ang iniisip sa loob niya, ay gayon siya." (Mga Kawikaan 23:7.) Ang isang taong nakokontrol ang kanyang isipan ay napagtagumpayan na ang kanyang sarili. Noong sampung taong gulang ako, ang bahay namin ay naliligiran ng mga punong-kahoy. Parang lagi nang walang sapat na tubig para sa mga puno. Ang mga kanal, na laging nililinis sa tagsibol, ay napupuno agad ng mga damong ligaw. Isang araw, nagkaproblema ako nang ako ang mamahala sa iri- gasyon. Pagdaloy ng tubig sa mga kanal na puno ng mga ligaw na damo, nagbaha sa lahat ng dako. Nagmadali ako sa pagkumpuni ng mga pilapil ng daluyan ng tubig. Ngunit tuwing babarahan ko ang isang guwang, isa na namang daluyan ang aapaw. May dumating na isang kapitbahay namin sa tani- man. Nagmasid ito sandali at pagkatapos ay ilang beses na pinala ang mga nakabara sa ilalim ng kanal at pinadaloy ang tubig sa kanal na ginawa niya. "Kung gusto mong makarating ang tubig sa patutunguhan nito, gawan mo ito ng daluyan," wika niya. Nalaman ko na ang isip natin, gaya ng tubig, ay mananatili sa tuwid na landas kung gagawa tayo ng daluyan nito. Kung hindi, sunud-sunuran na lang ang ating isipan, na laging naghahanap ng mas mababang daluyan. Mahigit sandaang beses na akong sinabi- han habang lumalaki ako, na dapat kontrolin ang isipan, pero walang nag- turo sa akin kung paano. Gusto kong ituro sa inyong mga kabataan ang isang paraan
para matuto kayong kontrolin ang inyong isipan, at may kinalaman ito sa musika. Ang isipan ay parang isang entablado. Maliban kung tulog tayo, laging aktibo ang ating isipan. Laging may dulang nagaganap sa entabladong iyon. Ito ay maaaring komedya, trahedya, nakakatuwa o nakakabagot, mabuti o masama; pero laging may dulang nagaganap sa entablado ng isipan. Napansin ba ninyo na kahit wala kayong kabalak- balak, sa gitna ng halos anumang kaganapan, may kasamaang maaaring sumiksik sa inyong isipan mula sa kung saan at aakit sa inyong pansin? Sisikapin ng masasamang kaisipang ito na gambalain ang iba pa ninyong iniisip. Kung tutulutan ninyo itong manaig, lilisan sa entablado ang lahat ng mabuting kaisipan. Tanging masasamang kaisipan ang iimpluwensya sa inyo dahil pinayagan ninyong manaig ito. Kung papayagan ninyo ito, itatanghal nila sa enta- blado ng inyong isipan ang anumang kaya ninyong pagbigyan. Maaari nilang itanghal ang kapaitan, pagseselos, o pagkamuhi. Maaari itong maging bas- tos, imoral, at mahalay pa. Kapag sila ang nasa enta- blado, sa pahintulot ninyo, gagawin nila ang lahat para akitin ang inyong pansin. Pagmumukhain nila itong nakakatuwa, at kukumbinsihin pa kayo na ino- senteng bagay ito - dahil nasa isip lang ito. Ano ang gagawin ninyo sa gayong pagkakataon, kapag ang entablado ng inyong isipan ay bihag ng maruruming kaisipan, na waring inosente at di- gaanong maruming bagay o kaya ay ng isang walang dudang napakaruming bagay? Kung mako- kontrol ninyo ang inyong isipan, madaraig ninyo ang mga gawi, kahit ang mga gawing nagpapababa sa inyong sarili. Kung matututo kayong pigilin ang mga ito, liligaya ang buhay ninyo.
Ito ang ituturo ko sa inyo. Pumili ng isang pabo- ritong himno mula sa mga sagradong musika ng Simbahan, na may mga titik na nagpapasigla at ang himig ay mapitagan, na nagbibigay sa inyo ng inspi- rasyon. Pag-isipan ninyo itong mabuti. Sauluhin ito. Kahit hindi kayo nag-aral ng musika, mapag-iisipan ninyo ang mensahe ng himno. Ngayon, gawing hantungan ng inyong isipan ang himnong ito. Gawin itong kanal na mababalingan. Tuwing maramdaman ninyo, halimbawa, na sumi- siksik sa entablado ng inyong isipan ang masasa- mang bagay na ito, isipin ang himnong ito. Kapag nagsimula na ang musika at nabuo ang mga titik nito sa inyong isipan, unti-unting maglalaho ang masasamang kaisipan. Babaguhin nito ang buong tagpo sa entablado ng inyong isipan. Dahil nakapag- papasigla at malinis ito, mawawala ang masasamang kaisipan. Sapagkat tulad ng ang kabutihan, sa sarili nitong kagustuhan, ay hindi makikisama sa masama, hindi kakayanin ng kasamaan ang liwanag. Balang araw darating ang pagkakataong huhuni- hin na lang ninyo sa sarili ang musika. Kapag bina- likan ninyo ang inyong mga naisip, matutuklasan ninyo na ilang impluwensya sa mundo sa inyong paligid ang naghikayat sa inyo na mag-isip ng masama, at halos kusang dumating sa isipan ninyo ang himig ng musika. Kapag natutuhan ninyong alisin sa entablado ng inyong isipan ang masasamang kaisipan, maging abala sa mga makabuluhang bagay. Baguhin ang kapaligiran upang may mga bagay sa paligid ninyo na maghihikayat ng matwid at nagbibigay- inspirasyong mga kaisipan. Maging abala sa mabu- buting bagay. May isa pang bagay na makakatulong para mapi- gil at malabanan ang gayong mga gawi. Sa oras ng matinding tukso huwag kumain nang isa o dala-
wang beses. Pag-aayuno ang tawag natin diyan. Malaki ang epekto nito sa inyong katawan. Inililihis nito ang silakbo ng inyong damdamin sa mas ordi- naryong mga pangangailangan ninyo. Pinipigil nito ang pagnanasa at pinahihina ang tukso. Malaking tulong sa inyo ang pag-aayuno. Sa mga banal na kasulatan, karaniwa'y magkasa- mang binabanggit ang pag-aayuno at panalangin. Ang panalangin ay isang makapangyarihang kasangkapang magbibigay ng pagpapala sa mga kabataang lalaki. Kung ang isang misyonero, halim- bawa, ay nagpakalulong sa masasamang gawing ito, lilisanin siya ng Espiritu ng Panginoon. Kapag siya ay madasalin at mag-aayuno, palalakasin siya ng Espiritu ng Panginoon. Di maglalaon ay magiging husto ang kanyang pagpipigil at pagkamarapat. Labanan ang mga tuksong iyon. Huwag pakiala- man ang inyong katawan. Kung nagawa na ninyo ito, tigilan na ito - ngayon din. Iwaksi ito at laba- nan. Ang tanda ng karapat-dapat na pagkalalaki ay pagpipigil sa sarili. Ang kapangyarihang ito ay inorden para magkaanak at magbuklod sa tipan ng kasal. Hindi ito dapat abusuhin. Hindi ito dapat gamitin nang wala sa panahon. Ipinagbabawal ang paggamit nito, maliban sa pagi- tan ng mag-asawa. Kung aabusuhin ninyo ito, mag- sisisi kayo. Narito ang isang babala! Atubili akong banggitin man lang ito, dahil hindi ito nakaiigaya. Dapat itong ituring na mabigat na kasalanan. Malinaw kong sasabihin ito. May ilang sitwasyon na matu- tukso ang mga kabataang lalaki na hipuan ang isa't isa, na magkaroon ng mga kakaibang seksuwal na ugnayan. Hindi ito dapat gawin ng mga binatil- yong Banal sa mga Huling Araw.
Kung minsan nagsisimula ito sa isang saglit ng kapilyuhan, sa laro lang ng mga batang lalaki. Pero hindi ito laru-laro lamang. Lubhang mapanganib ito. Ang gayong mga gawi, gaano man katuksu- tukso, ay masama. Kapag nagbibinata ang isang kabataan, ililihis ng gayong mga karanasan ang normal niyang mga pagnanasa at hindi lang kata- wan niya ang mapapasama kundi pati na kanyang damdamin at espirituwalidad. Nilayong gamitin lamang natin ang kapangyarihang ito sa ating asawa sa ilalim ng kasal. Inuulit ko, sa napakasimpleng paraan, ang pag- eeksperimento sa anumang gawaing homoseksu- wal ay bawal. Ipinagbabawal ito ng Panginoon. May ilang lalaking nang-aakit sa mga binatilyo na sumali sa kanila sa ganitong mga imoral na gawain. Kung himukin man kayong makisali sa anumang gaya niyon, panahon na para masigasig na tumanggi. Minsan noong nasa misyon ako, sinabi ng isang misyonero na may gusto siyang ipagtapat. Labis akong nag-alala dahil hindi niya maipagtapat sa akin ang nagawa niya. Sa matiyagang panghihikayat ibinulalas din niyang, "Sinuntok ko ang kompanyon ko." "Ah, iyon lang ba," sabi ko sabay hinga nang maluwag. "Pero bumulagta siya," wika niya. Matapos malaman ang iba pa, tumugon ako ng "Sige, salamat. Kailangang may gumawa niyon, at hindi makabubuting lutasin ng isang General Authority ang problemang iyon sa gayong paraan." Hindi ko sinasabing gawin ninyo iyon, pero hindi ko iyon ipagbabawal. Dapat ninyong ipag- tanggol ang inyong sarili.
Kasinungalingang sabihin na may ilang taong isi- nilang na likas na naaakit sa kapwa nila lalaki, at wala silang magagawa rito. Talagang "ganoon" sila at hindi nila mapipigil ang mga pagnanasang iyon. Iyan ay isang kasinungalingang malisyoso at mapa- nira. Kahit nakakakumbinsi ang ideyang iyon sa iba, galing pa rin iyon sa diyablo. Walang mapipilit sa gayong klase ng buhay. Bago pa tayo isinilang sa mundo mayroon na tayong katawan na dapat kalagyan. Laging magkatugma ang katawan at espiritu. Magbibinata ang mga batang lalaki - magiging malakas, makisig - at sa huli'y magiging mga asawa at ama. Walang sinumang itinadhana na gamitin sa mali ang mga kapangyarihang ito. Kahit yaong mga gawi na sa mga kasamaang ito at halos sanay na rito ay maaaring magbago. Kung mayroon sa inyo na tila nabitag nito, kayo ay mag- bago. Pakiusap, lumapit sa inyong ama o bishop. Ililigtas kayo ng inyong mga magulang, ng bishop, ng mga lingkod ng Panginoon, ng mga anghel sa langit at ng Panginoon mismo mula rito. Mga kabataang lalaking Banal sa mga Huling Araw, huwag ninyong pakialaman ang mga kapangyarihang ito, sa inyong sarili man o sa kapwa ninyo lalaki. Huwag hayaan ang sinuman na hipuan kayo o hawakan ang pinakamaseselang bahagi ng inyong katawan na mahalagang kasang- kapan sa patuloy na paglikha. Natitiyak ko na marami sa mundo ang matatawa sa payo na ito. Hayaan ninyo silang magtawa. Mababa ang pamantayan nila sa buhay. Namumuhay tayo ayon sa pamantayan ng Panginoon at patuloy natin itong itinuturo.
Normal at angkop sa isang binatilyo na maging higit na interesado sa mga dala- gita, makipagdeyt, at sa huli'y magka- nobya. Hinihikayat namin iyan, pero mag-ingat. Panatilihing dalisay at malinis ang relas- yon ninyo sa mga dalagita. Ilaan sa pag-aasawa ang mga kapangyarihang magbigay-buhay. Karaniwan ay ganap na ang pagkalalaki ng isang binata para mag-asawa bago ito sapat na kayanin ng kanyang damdamin o espirituwalidad o pinan- syal na kalagayan. Darating ang araw, kapag balanse na ang lahat ng bagay, magiging handa kayo. Matapos kayong magpigil sa sarili, kapag kaya na ng inyong damdamin at espirituwalidad at pinansyal na kalagayan, na panahon na para mag-asawa. Sa gayo'y maaari na kayong pumasok sa bago at walang hanggang tipan. Kayo ng inyong kasintahan ay mabubuklod para sa panahon at sa buong kawa- lang-hanggan. Magagamit na rin ninyo ang mga kapangyarihang ito na magbigay-buhay. Patatatagin nito ang inyong pagsasama. Sa pamamagitan nito kayo ay magiging ama. Ngunit sa ngayon, maghanda at sundin ang tagubilin sa banal na kasulatan: "Maging malinis kayo na nagdadala ng mga sisidlan ng Panginoon." (D at T 133:5.) Pagpalain kayo ng Diyos, mga kapatid kong kabataan, sa pagsisikap ninyong maging malinis. Sa paggawa nito, malulugod sa inyo ang Panginoon at ang kanyang propeta, na pinatototohanan ko, sa pangalan ni Jesucristo. Amen.
4 TAGALOG 0 2 3 3 3 8 2 8 9 3 33382 893 9